CELEX: C2006/224/24
Language: el
Date: 2006-09-16 00:00:00
Title: Υπόθεση C-221/05: Απόφαση του Δικαστηρίου (τρίτο τμήμα) της 13ης Ιουλίου 2006 (αίτηση του Supreme Court — Ιρλανδία — για την έκδοση προδικαστικής αποφάσεως) — Sam Mc Cauley Chemists (Blackpool) Ltd και Mark Sadja κατά Pharmaceutical Society of Ireland, Minister for Health and Children, Ireland και Attorney General (Οδηγία 85/433/ΕΟΚ — Αμοιβαία αναγνώριση των διπλωμάτων — Φαρμακοποιοί — Αναγνώριση των διπλωμάτων των φαρμακοποιών οι οποίοι εργάζονται σε νέα φαρμακεία ανοικτά στο κοινό — Έκταση της διακριτικής ευχέρειας των κρατών μελών)

16.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 224/13
            
         Απόφαση του Δικαστηρίου (τρίτο τμήμα) της 13ης Ιουλίου 2006 (αίτηση του Supreme Court — Ιρλανδία — για την έκδοση προδικαστικής αποφάσεως) — Sam Mc Cauley Chemists (Blackpool) Ltd και Mark Sadja κατά Pharmaceutical Society of Ireland, Minister for Health and Children, Ireland και Attorney General
   (Υπόθεση C-221/05) (1)
   
   (Οδηγία 85/433/ΕΟΚ - Αμοιβαία αναγνώριση των διπλωμάτων - Φαρμακοποιοί - Αναγνώριση των διπλωμάτων των φαρμακοποιών οι οποίοι εργάζονται σε νέα φαρμακεία ανοικτά στο κοινό - Έκταση της διακριτικής ευχέρειας των κρατών μελών)
   (2006/C 224/24)
   Γλώσσα διαδικασίας: η αγγλική
   Αιτούν δικαστήριο
   Supreme Court
   Διάδικοι στην υπόθεση της κύριας δίκης
   Sam Mc Cauley Chemists (Blackpool) Ltd και Mark Sadja
   κατά
   Pharmaceutical Society of Ireland, Minister for Health and Children, Ireland και Attorney General
   Αντικείμενο της υποθέσεως
   Αίτηση για την έκδοση προδικαστικής αποφάσεως — Supreme Court — Ερμηνεία του άρθρου 2, παράγραφοι 1 και 2, της οδηγίας 85/433/ΕΟΚ του Συμβουλίου της 16ης Σεπτεμβρίου 1985 για την αμοιβαία αναγνώριση των διπλωμάτων, πιστοποιητικών και άλλων τίτλων φαρμακευτικής και για τη λήψη μέτρων προς διευκόλυνση της πραγματικής άσκησης του δικαιώματος εγκατάστασης για ορισμένες δραστηριότητες του φαρμακευτικού τομέα (ΕΕ L 253, σ. 37) — Έκταση της διακριτικής εξουσίας των κρατών μελών όσον αφορά την αναγνώριση των διπλωμάτων φαρμακευτικής στα νέα φαρμακεία που είναι ανοικτά στο κοινό
   Διατακτικό της αποφάσεως
   Το άρθρο 2 της οδηγίας 85/433/ΕΟΚ του Συμβουλίου, της 16ης Σεπτεμβρίου 1985, για την αμοιβαία αναγνώριση των διπλωμάτων, πιστοποιητικών και άλλων τίτλων φαρμακευτικής και για τη λήψη μέτρων προς διευκόλυνση της πραγματικής ασκήσεως του δικαιώματος εγκαταστάσεως για ορισμένες δραστηριότητες του φαρμακευτικού τομέα, πρέπει να ερμηνευθεί υπό την έννοια ότι ένα κράτος μέλος το οποίο συμμορφώνεται μόνον προς την υποχρέωση να διασφαλίσει το ελάχιστο επίπεδο αναγνωρίσεως των διπλωμάτων που προβλέπει η οδηγία αυτή δεν ασκεί καμία παρεχόμενη από αυτήν εξουσία εκτιμήσεως.
   
      (1)  ΕΕ C 182 της 23.7.2005.